Ini 12 Cara Cantuman Pokok Yang Dilakukan Penggiat Industri Pertanian Taiwan

Cantuman adalah proses pembiakan tampang untuk tumbuhan. Pembiakan ini dijalankan bagi mendapatkan anak benih atau variety tanaman yang lebih berkualiti dan baik. Ia termasuklah untuk mempertingkatkan tahap produktiviti tanaman, daya tahan penyakit di samping lebih mudah diselenggara. Kebanyakan penggiat industri lebih yakin menggunakan kaedah pembiakan melalui cantuman terutamanya bagi tanaman buah-buahan.

Teknik cantuman boleh diimplementasikan pada tanaman di peringkat anak pokok mahupun dewasa seperti yang pernah dipaparkan oleh LAMAN Impiana.

Masyarakat Malaysia amat sinonim dengan pembiakan tampang dari jenis cantuman mata tunas, baji, sanding, tut dan keratan ranting. Namun, baru-baru ini LAMAN Impiana menyaksikan sendiri kaedah cantuman yang digunakan oleh pekebun Taiwan dan kebanyakan tidak pernah dilihat. Jom tengok kaedah yang telah dilakukan oleh industri agro di Taiwan.

Nama dan jenis cantuman LAMAN Impiana kurang pasti. Jika anda ada sebarang info boleh kongsikan di ruangan komen

1…………………………………………………………

2…………………………………………………………

3…………………………………………………………

4…………………………………………………………

5…………………………………………………………

6…………………………………………………………

7…………………………………………………………

8…………………………………………………………

9…………………………………………………………

10………………………………………………………..

11………………………………………………………..

12………………………………………………………..

Sumber: shuiguobang.com

Tak semestinya, setiap kali Sahabat LAMAN hendak bercucuk tanam dengan menggunkan pasu, anda perlu menyediakan atau membeli medium tanaman baru. Apa kata kita guna semula medium pemasuan yang telah digunakan. Tapi, untuk menggunakan semula medium pemasuan terutamanya dari bekas atau pasu yang tanaman nya telah mati akibat penyakit, ada beberapa perkara yang perlu anda ambil berat dan teliti. Ia bertujuan memberi nutrien yang secukupnya dan mengelak sebarang penyakit kepada tanaman yang bakal ditanam dengan mnggunkan medium tersebut.

Cara guna semula medium pemasuan
Apa kaedah terbaik penggunaan semula medium pemasuan? Senang dan ringkas, anda hanya perlu cabut tanaman yang lama atau tuai tanaman atau sayuran yang terdapat di dalam pasu tersebut dan gunakannya semula. Selain itu juga, medium pemasuna yang telah digunakan boleh dijadikan sebagai:

1. Untuk menambak batas tanaman
2. Mengisi lubang-lubang atau permukaan yang tidak rata di laman atau kebun
3. Sebagai salah satu campuran di dalam bahan kompos

Namun, sebelum anda mengitar semula medium pemasuan WAJIB tahu risiko yang bakal dihadapi supaya ia memudahkan anda mengawal keadaan jika sesuatu berlaku kepada tanaman

Risiko kitar semula medium pemasuan
Terdapat lebih risiko terhadap tanaman jika medium pemasuan tidak dirawat sebelum digunakan semula. Ia lebih terancam jika medium pemasuan yang diambil dari pasu yang pokoknya telah mati. Antara faktor ancaman utama kepada tanaman ialah:

1. Tanah yang telah digunakan kebiasaanya menggandungi patogen seperti virus, fungus, bakteria, nematodes dan pelbagai lagi organisma penyebab penyakit kepada tanaman. Lebih membahayakan, organisma-organisma tersebut boleh menyebabkan tanaman anda mati

2. Kandungan mineral yang terdapat di dalam medium pemasuan yang tealh digunakan berkuranagn. Ini akan menyebabkan tanaman anda terbantut atau tidak membesar dengan optimum

PILIH PASU YANG BERSESUAIAN UNTUK POKOK

Terdapat pelbagai pilihan gaya, bentuk, saiz dan warna pasu di pasaran. Namun untuk pasu yang bakal digunakan untuk menanam pokok perlulah bersesuaian dengan persekitaran dan mengikut kondisi pokok. Oleh itu, kenal pasti ukuran matang pokok serta saiz ruang yang akan diletakkan pasu tersebut. Ini penting untuk memastikan pasu yang dipilih mampu menampung saiz pokok dan ruang yang disediakan adalah mencukupi. Pasu yang telah dipilih haruslah lebih lebar dari saiz root ball pokok semasa membelinya supaya akar mudah bergerak dan dalam masa yang sama pokok yang ditanam cepat stabil dan matang.

MEDIUM TANAMAN (TANAH)

Medium tanaman atau tanah merupakan faktor utama yang akan menentukan kualiti perkembangan pokok yang ditanam. Medium yang digunakan perlulah mempunyai struktur saliran dan udara yang baik serta mampu mengekalkan kelembapan. Anda tidak digalakkan untuk menggunakan tanah yang diambil di sekitar laman untuk dijadikan sebagai medium tanaman berpasu. Dikhuatiri tanah tersebut tidak mempunyai struktur udara dan saliran yang baik hingga boleh menyebabkan air bertakung dan akan mengancam pokok. Di samping itu juga, ia mengandungi kandungan benih rumpai dan serangga yang tinggi.

Terdapat pelbagai jenis dan jenama tanah kompos siap proses di pasaran. Kenal pasti keperluan nutrien pokok dan semak kandungan bahan yang digunakan untuk menghasilkan medium pada pembungkus. Penjagaan pokok yang ditanam di dalam pasu dengan terus di atas tanah amat berbeza. Medium tanaman berpasu lebih cepat untuk menjadi kering. Oleh itu, ia memerlukan penyiraman yang kerap untuk memastikan tanahnya kekal lembap dan subur untuk membekalkan keperluan nutrien optimum pada pokok. Selain itu juga, pembajaan berkala perlu dilakukan sekurang-kurangnya 2 minggu sekali.

PEMBAJAAN DAN PENYIRAMAN

Untuk pokok jenis berbuah dan berbunga, pembajaan berkala perlu dilakukan untuk memastikan pokok yang ditanam produktif. Pembajaan perlu dilakukan 2 minggu sekali atau sekurang-kurangnya sekali setiap bulan. Anda digalakkan untuk menggunakan baja dari jenis slow-release seperti osmocote kerana ia membantu membekalkan keperluan makanan secara perlahan-lahan dalam satu tempoh masa yang lama. Periksa label dan kandungan bahan yang terdapat di dalam baja untuk memastikan food plant yang dibeli mengikut keperluan pokok.

Pastikan tanah mempunyai struktur saliran yang baik untuk mengelakkan dari berlakunya water log (air bertakung). Waktu yang sesuai untuk melakukan penyiraman adalah apabila medium kelihatan kering. Bagaimana untuk memastikannya? Periksa permukaan tanah, jika teksturnya peroi dan kering itu adalah masa yang ideal untuk melakukan penyiraman. Lakukan penyiraman terus pada permukaan tanah untuk memastikan medium mendapat keperluan air sepenuhnya.

Penyiraman perlu dikurangkan untuk pokok jenis berbuah kerana ia akan menyebabkan buah yang dihasilkan kurang manis. Begitu juga untuk jenis pokok yang berbunga. Ia akan menjadi salah satu faktor menyebabkan bunga tidak boleh bertahan lama dan ada kalanya akan mula gugur di peringkat putik.

PEMANGKASAN POKOK DAN AKAR

Pemangkasan pokok dapat membantu mengawal saiz dan bentuk pokok yang dikehendaki. Di samping itu juga, ia dapat membantu mempertingkatkan produktiviti pokok tersebut. Waktu ideal untuk melakukan pemangkasan adalah selepas pokok habis berbunga atau berbuah. Namun untuk tumbuhan jenis foliage, pemangkasan dilakukan jika perlu sahaja terutamanya untuk mengawal saiz pokok.

Selain dari itu, waktu ideal untuk melakukan pemangkasan adalah selepas proses pemasuan semula (repotting) dilakukan. Ia perlu untuk memastikan pokok stabil dalam kadar segera dan mengurangkan risiko pokok mati selepas pemasuan semula dilakukan. Ketika melakukan pemasuan semula (repotting), buang 1 sehingga 2 inci akar yang terdapat di sekeliling root ball secara vertikal tanpa merosakkan akar tunjang dengan menggunakan trowel yang tajam. Ia bertujuan untuk memberi ruang kepada akar baru berkembang.

Pengunaan racun serangga kimia memang cepat bertindak balas namun bahaya kepada kesihatan. Oleh itu, bagi anda yang berkebun sendiri, sebaiknya elak penggunaan racun serangga kimia. Terdapat banyak resepi racun serangga yang boleh anda lakukan sendiri dengan hanya menggunkan bahan-bahan yang mudah. Antaranya:

1. Racun daun tomato
Racun serangga yang diperbuat daripada daun tomato dipanggil tomatine. Kandungan alkaloid yang terdapat di dalam daun tomato berupaya membunuh serangga seperti Aphids dan tungau.

Bahan-bahan:
2 cawan daun tomato
2 cawan air
2 cawan air (digunakan selepas diperam)

Cara-cara;
1. Racik atau koyakkan kesemua daun tomato dan rendam bersama 2 cawan air semalaman
2. Tapiskan daun tomato dari ekstrak daun
3. Tambah lagi 2 cawan air ke dalam pati rendaman daun tomato tadi
4. Sembur campuran racun daun tomato pada keseluruhan pokok termasuk di bawah daun. Racun daun tomato tidak bahaya kepada serangga yang bermanfaat kepada tanaman seperti kumbang kura-kura

Bahan-bahan:
4 ulas bawang putih
2 sudu teh minyak sayura
500ml air
1 sudu teh sabun pencuci pinggan (elak dari menggunakan sabun yang mempunyai bahan peluntur. Sebaiknya pilih sabun yang bebas kimia)

Cara-cara:
1. Campurkan 4 ulas bawag putih yang telah diracik atau tumbuk halus bersama 2 sudu teh minyak sayur
2. Biarkan semalaman
3. tapis atau asingkan bawang putih dari minyak
4. Campur minyak tersebut kedalam kira-kira 500 ml air diikuti 1 sudu teh sabun mencuci pinggan. Simpan campuran minyak bawang putih didalam botol dan semburkan apabila perlu.

Nota: Semburan ini boleh memudaratkan serangga yang bermanfaat untuk tumbuhan. Seeloknya, pastikan tiada serangga bermanfaat semasa menyembur dan sembur kepada serangga perosak sahaja.

3. Semburan cili (Hot papper spray)
Cili mengandungi capsaicin yang menyebabkan kepedasan yang boleh mencederakan serangga seperti semut. Ia berkesan untuk mencegah dan memusnahkan mites dan whiteflies

Bahan-bahan:
2 sudu besar sos cili (cari yang jenis pedas. lagi pedas lagi bagus)
4 sudu besar sos tabasco
1 sudu teh sabun pencuci pinggan

Cara-cara:
1. Campur 2 sudu besar (tablespoon) sos cili (lagi pedas lagi bagus)/4 sudu besar sos Tabasco beserta 1 sudu teh (teaspoon) sabun mencuci pinggan bio-degradasi (elakkan dari menggunakan sabun yang mengandungi bahan peluntur) kedalam 1 liter air.
2. Biarkan semalaman.
3. Sembur apabila perlu.

4. Semburan sabun
Kandungan sabun berupaya mencedera dan merosakkan kulit serangga. Secara tidak langsung ia memberi ancaman kepada sernagga terutamanya yang jenis kecil seperti Aphids, scale, tungau, thrips , whiteflies, kumbang dan sebarang jenis serangga berkulit lembut

Bahan-bahan:
1 sudu besar sabun pencuci pinggan jenis serbuk
3.8 liter air tanpa klorin

Cara-cara: Campurkan kedua-dua bahan sehingga rata dan semburkan pada tanaman yang diserang perosak

Nota: Elakkan dari menyembur semburan sabun pada waktu tengahari/cuaca panas. Seeloknya sembur pada waktu awal pagi atau lewat petang.

5. Semburan baking soda
Soda penaik (natrium bikarbonat) telah terbukti mengurangkan serangan kulat powdery mildew pada tumbuhan dengan merencat spora kulat, lalu menghalangnya dari bercambah

Bahan-bahan:
1 sudu besar baking soda
1 sudu besar minyak masak sayuran
1 sudu besar cecair pencuci pinggan
3.8 liter air

Cara-cara:
1. Campurkan semua bahan sehingga sebati
2. Gunakan terus bancuhan sebagai semburan pada tanaman yang menunjukkan serangan kulat
Nota: semburan soda penaik yang pekat boleh menyebabkan kelecuran pada daun i.e kelihatan tompok hitam pada daun seperti kesan terbakar. Tambah air sekiranya semburan soda penaik anda menjadi pekat.


Rumah Busuk Dibaiki & Diubahsuai, Pembeli Jadikan Rumah ‘Wangi,’ Hasilnya Ramai Terkesima

Rumah busuk dibaiki dan diubahsuai, pembeli jadikan rumah ‘wangi,’ hasilnya ramai terkesima. Rumah yang terbiar, jangan pandang sebelah mata. Jika anda ada modal, anda beli dan buat renovasi. Apabila sudah siap, bolehlah diduduki atau dijual.

“Semangat lain macam nak deko bila rumah dah siap macam ni kan? Rumah minimalis macam ni sesuai kalau dalamam tu kita deko minimalis juga. Comel je luar dalam, ‘less is more.’

“Saya tak bercadang tinggal di rumah ni sebab dah menetap di tempat lain. Kami repair dan renovasi ‘rumah busuk’ dan kami jual semula supaya dapat juga bantu pembeli untuk membeli rumah dalam keadaan yang dah ‘wangi’. Sekurang-kurangnya dari rumah tu terbiar yang membuatkan kawasan kejiranan tak selesa, boleh jadi tempat membiak segala haiwan dan elak dari jadi tempat penagih-penagih dadah.”

“Sebelum nak deko, saya nak share sedikit gambar sebelum dan selepas renovasi. Rumah ni memang ditinggalkan oleh pemilik asal agak lama. Jadi kita panggil ni ‘rumah busuk’ lepas tu kita wangikan bagi sedap mata memandang. Rumah ni untuk dijual. Lokasi di Tanjung Tualang Perak. Saya tak bercadang tinggal di rumah ni sebab dah menetap di tempat lain.

“Kami repair dan renovasi ‘rumah busuk’ dan kami jual semula supaya dapat juga bantu pembeli untuk membeli rumah dalam keadaan yang dah ‘wangi’. Sekurang-kurangnya dari rumah tu terbiar yang membuatkan kawasan kejiranan tak selesa, boleh jadi tempat membiak segala haiwan dan elak dari jadi tempat penagih-penagih dadah.”

Anda sudah berasa bosan dengan lampu kalimantang biasa yang ada di kediaman anda? Kini sudah tiba masanya untuk anda beralih kepada sesuatu pembaharuan yang lebih moden dan berteknologi tinggi.

Jika anda inginkan ruang dalaman dan laman rumah anda tampak lebih mewah, anda sememangnya disarankan untuk menggunakan lampu dinding LED moden ini.

Dengan penggunaan lampu LED ini, secara tidak langsung ruang dalaman rumah anda automatik akan tampak lebih bergaya, moden dan berteknologi tinggi.

Bukan itu sahaja, lampu dinding LED ini boleh digunakan di ruang dalaman dan kawasan luar rumah. Untuk mentol lampu dinding LED ini pula ada pelbagai saiz yang anda boleh pilih bergantung kepada saiz ruang yang hendak dipasang.

Lihatlah hasilnya, memang tampak lebih elegan dan mewah kan? Kalau begini gayanya, barulah boleh memukau mata para tetamu yang datang ke rumah anda!

Sumber: Facebook Kaki Deko

Pilihan gazebo konsep tropika, petang-petang boleh lepak sambil ‘mengopi.’ Gazebo sebenarnya sudah lama berada di laman-laman rumah masyarakat Melayu sejak zaman dahulu lagi. Sebelum ini lebih dikenali sebagai pangkin dan sangat popular kerana ia adalah lokasi duduk santai ketika petang.

Biasanya masyarakat dahulu suka berkumpul dan berbual santai sambil menikmati minum petang. Kini gazebo diolah dengan pelbagai reka bentuk agar tampil lebih menarik dan moden. Sesuai dengan citarasa masa kini.

Tip buat anda yang mencari-cari gazebo, pilihlah kayu teras seperti cengal, merbau, balau dan sebagainya kerana ia tidak mudah reput apabila terkena hujan dan panas silih berganti. Setahun sekali buatlah maintenance iaitu dengan menyapu syelek untuk memanjangkan lagi hayat kayu tersebut.

Baru-baru ini, IMPIANA telah berkesempatan meluangkan masa untuk merasai sendiri pengalaman menikmati kopi yang dibancuh segar dengan menggunakan mesin kopi jenama terkemuka antarabangsa, Nespresso.

Menerusi satu sesi taklimat bersama Nespresso yang di adakan secara eksklusif di cawangan Nespresso di The Gardens Mall, IMPIANA telah didedahkan dengan maklumat sejarah penghasilan biji kopi yang menjadikan ia sebagai minuman paling popular di seluruh dunia sejak berabad-abad lamanya.

Selain pendedahan itu, melalui sesi taklimat ‘Nespresso Masterclass’ yang diadakan, pelbagai info mengenai mesin dan varian perisa keluaran jenama Nespresso turut telah didedahkan bersama IMPIANA.

Ketika sesi pertama taklimat bersama Nespresso, IMPIANA telah merasai sendiri untuk menghirup kopi Espresso jenis Ethiopia, Nicaragua dan Indonesia.

Untuk ketiga-tiga jenis kopi ini dibancuh segar mengunakan mesin khas Nespresso dan dinikmati begitu sahaja tanpa perasa tambahan seperti gula dan susu.

Dari segi rasanya, memang tidak dinafikan memang agak pahit maka ia amat sesuai bagi anda yang mengemarkan rasa kopi yang ‘strong’ dan asli tanpa sebarang perisa tambahan.

Sesi taklimat seterusnya, IMPIANA juga berpeluang untuk menikmati kopi espresso jenis India dan Columbia yang dibancuh segar menggunakan mesin kopi jenama Nespresso lalu dicampur pula dengan susu panas.

Untuk kedua-dua jenis pilihan kopi ini, memang tidak dinafikan rasanya sangat enak dan sedap walaupun hanya dicampur susu panas dan tidak dicampur dengan gula. Jadi, ia sememangnya amat sesuai untuk anda pencinta ‘caffe latte’ yang sentiasa mengemarkan rasa kopi yang berlemak.

Apa yang membuatkan IMPIANA tertarik dengan mesin kopi jenama Nespresso ini, ia mempunyai pelbagai seleksi pilihan model mesin kopi dengan reka bentuk yang menarik dan cantik.

Dengan adanya mesin kopi ini di dapur, ia sudah semestinya boleh menaikkan lagi seri dan sebagai pelengkap hiasan dalaman rumah anda. Betul tak?


Ikut Petua Ini Untuk  Kilatkan Semula Periuk Kaca Yang Rentung, Mudah Je!

Sekali kita terleka, buruk padahnya. Biasa terjadi, kalau kita panaskan makanan di dapur dan sambung buat kerja lain sampai terlupa nak tutup api. Habis rentung periuk! Nak hilangkan kesan hitam tu bukan mudah. Mungkin kita rasa lebih baik buang dan beli yang baru saja.

Tapi tunggu dulu! Jangan buang dulu periuk kaca anda yang dah terbakar tu. Ikut petua ini,mungkin ada peluang lagi nak selamatkannya..

PERIUK KESAYANGAN RENTUNG!

Alkisah periuk Visions kesayangan yang hampir arwah! Just nak sharing kot jadi panduan pada yang lain.

Kejadian berlaku beberapa bulan yg lepas. Kalau time pagi kalut² nak siap pegi kerja tu tak payahla sibuk nak pi panaskan lauk kat dapur. Sebab kalau terlupa padamkan api buruk padahnya.

Syukur Ya Allah,dapur/ rumah tak rentung di jilat api pd hari tersebut. Kuasa Allah yg melindungi kami anak beranak.

Tapi inilah kecuaian yg menjadi penyesalan seumur hidup! Tobat takmo buat dah..huhu

PETUA 3 BAHAN BERKESAN!

Periuk visions yang dah bertahun guna jadi hitam rentung. Ingatkan dah nak kena buang ke laut.

Tapi dapat petua dr perkongsian ahli KKD akhirnya periuk comel kesayangan dapat di selamatkan.

Petua : Rendam periuk dengan air + soda bikarbonat + cuka.

Lama juga saya rendam,sebab kali pertama buat kesan hangus hitam masih melekat. Try buat lagi sekali,rendam dekat sebulan (almost rasa tak berjaya) tapi setelah 1/2 jam menyental akhirnya berjaya periuk kembali ke asal. Alhamdulillah.

HASILNYA!

Hilangkan kesengsaraan pengubahsuaian dengan SUPERVISOR.MY yang baru dilancarkan, platform perundingan dan pengurusan pertama di Malaysia untuk kerja-kerja pengubahsuaian!

Projek pengubahsuaian sering dimulakan dengan visi ruang baru yang indah dan tambahan yang menarik tetapi lebih kerap daripada ini, impian ini berubah menjadi mimpi ngeri yang berlebihan, kelewatan, hasil kerja yang kurang kemas, kos tersembunyi, dan kekacauan. Untuk tujuan ini, SUPERVISOR.MY, platform perundingan dan pengurusan pengubahsuaian pertama di Malaysia telah dilancarkan untuk membantu pemilik harta tanah seperti syarikat korporat, pengusaha dan pemilik rumah dalam memberi nasihat, memantau dan pengurusan projek pengubahsuaian mereka pada setiap peringkat proses sebelum, semasa dan selepas pengubahsuaian .

Didorong oleh sekumpulan perunding pengubahsuaian yang diperakui dengan pengalaman dan pengetahuan sekurang-kurangnya 20 tahun dalam menguruskan semua aspek projek pengubahsuaian, SUPERVISOR.MY menyediakan perundingan yang berpusatkan kepada pelanggan, laporan yang telus dan tepat pada masanya, serta teliti
pengawasan untuk memastikan bahawa aktiviti kerja harian, pembayaran, dan tonggak pengubahsuaian dilaksanakan dengan lancar dan tanpa rasa sakit yang mungkin berlaku.

Ketua Pegawai Eksekutif dan pengasas bersama SUPERVISOR.MY, Danny Baharuddin telah membuat penyelidikan dan dari pengalaman peribadinya beliau menyedari bahawa banyak rakyat Malaysia menghadapi sejumlah besar masalah sepanjang proses pengubahsuaian. Ini disebabkan oleh pelbagai masalah dalam pelbagai peringkat proses pengubahsuaian yang sering kali disebabkan oleh salah komunikasi antara kontraktor dan pelanggan. Di SUPERVISOR.MY memahami isu-isu ini dan memastikan persefahaman yang tinggi antara semua pihak. Matlamat kami adalah untuk mewujudkan situasi menang bagi semua pihak yang terlibat, akhirnya memberikan proses pengubahsuaian tanpa rasa sakit kepala untuk pemilik harta tanah. Terdapat banyak istilah pengubahsuaian yang tidak dapat difahami oleh rakyat Malaysia setiap hari, menyebabkan jurang harapan dalam pembuatan yang sering menghasilkan, secara purata, kenaikan kos 20 hingga 30 peratus pada saat pengubahsuaian selesai. Pada akhirnya, kami berhasrat untuk mencegah hal ini terjadi dengan masuk pada tahap mana-mana proses pengubahsuaian, yang menghasilkan penjimatan besar pada kos, masa dan usaha untuk pelanggan.

Sebelum proses pengubahsuaian bermula, pemilik harta tanah dan syarikat sering berhadapan dengan keputusan melelahkan memilih pasukan yang tepat untuk kerja tersebut. Dari memilih kontraktor yang betul dan dalam beberapa kes pereka dalaman, hingga menyetujui harga yang disebutkan, bahan digunakan dan garis masa, mudah bagi pemilik harta tanah untuk merasa terbeban dan bingung.

Menyedari hal ini, pasukan SUPERVISOR.MY melompat ke persaingan untuk memberikan nasihat harga, mengumpulkan dan menganalisis sebut harga dari beberapa kontraktor untuk menasihati pemilik harta tanah secara strategik mengenai keputusan mereka, sehingga memungkinkan penjimatan kos dan waktu terbaik. Di luar itu, SUPERVISOR.MY memastikan proses pemeriksaan menyeluruh pihak-pihak yang terlibat dalam pengubahsuaian, dengan itu melindungi pelanggan mereka sebelum mereka menandatangani garis putus-putus.

Memastikan proses pengubahsuaian dapat dilihat hingga akhir, SUPERVISOR.MY juga memberikan sokongan menyeluruh pada tahap terakhir pengubahsuaian harta tanah: pasca pengubahsuaian. Pada tahap ini, pelanggan sering menghadapi masalah seperti dokumentasi yang tidak teratur, sehingga sukar untuk menjaga pengawasan yang jelas walaupun setelah pengubahsuaian selesai. Sebagai contoh, pemilik harta tanah sering tidak dapat melakukan pemeriksaan pasca pengubahsuaian dengan berkesan. Untuk mengatasi hal ini, pasukan SUPERVISOR.MY menyediakan pemilik dan pemilik dokumen penyerahan dan audit yang disusun dengan teliti yang memperincikan setiap aspek proses pengubahsuaian. Ini membolehkan pemilik harta tanah mengakses semua dokumentasi- perakuan, izin, pembayaran akhir kepada kontraktor. Ini membolehkan pengguna fokus pada masalah yang sangat spesifik dalam kitaran pengubahsuaian mereka untuk dikunjungi semula dengan pasukan pengubahsuaian bergerak maju.

Untuk memudahkan urusan semua, SUPERVISOR.MY telah melancarkan platform web untuk membolehkan pemilik harta tanah membuat keperluan unik mereka diketahui dengan cara yang lebih mudah, cepat dan lebih mesra pengguna. Kini, pemilik perniagaan, korporat, dan pelanggan kediaman hanya perlu menghubungi platform ini dan mengikuti langkah mudah di bawah:
1. Tentukan jenis ruang: Pilih jenis harta tanah anda
2. Nyatakan peringkat pengubahsuaian: Sudahkah anda memulakan pengubahsuaian, di tengah-tengahnya, atau menjelang akhir? Biarkan pasukan SUPERVISOR.my mengetahui di mana anda berada dalam proses pengubahsuaian anda.
3. Pilih perkhidmatan yang diperlukan: Bergantung pada tahap proses pengubahsuaian mana, pilih dari senarai perkhidmatan tertentu yang disediakan

Ketiga (3) langkah mudah ini dirancang untuk memperkenalkan pasukan SUPERVISOR.MY secara ringkas untuk projek pengubahsuaian. Selepas itu, perunding pengubahsuaian akan menghubungi untuk memahami keperluan khusus pemilik harta tanah dengan lebih mendalam. Akhirnya, SUPERVISOR.MY bertujuan untuk bukan sahaja memastikan penjimatan kos dan masa tetapi juga proses pengubahsuaian yang lancar, tepat pada masanya dan menjimatkan kos di mana pemilik harta tanah tidak dibebani dengan tanggungjawab yang membosankan.

Melangkah ke hadapan, SUPERVISOR.MY ingin berkembang secara nasional, menjadi pakar di Malaysia untuk semua keperluan pengubahsuaian, membantu pemilik harta tanah menjimatkan masa, wang dan mendapatkan ketenangan sepanjang proses pengubahsuaian.

Dapur kaca meletup, elak lakukan perkara ini untuk keselamatan diri. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.

Selalu kita baca dan dengar tentang kanak-kanak cedera di dalam katil tidur/cot disebabkan terjatuh, tersangkut, terhantuk dan pelbagai lagi ‘ter’ yang kita tidak dapat bayangkan kalau ia terjadi kepada anak kita sendiri. Memang benar malang tidak berbau, kalau nak jadi, memang terjadi tiada siapa yang dapat menghalang. Oleh itu, alternatifnya adalah untuk mencegah di peringkat awal iaitu dalam situasi ini adalah pemilihan katil tidur yang selesa, sesuai, selamat dan praktikal untuk anak-anak kita.

Disebabkan itu, IMPIANA ingin membantu anda membuat pilihan yang tepat ketika membeli katil demi keselesaan dan keselamatan anak-anak anda ketika sedang lena dibuai mimpi.

Bawa anak anda untuk mencuba katil dan tilam

Semasa anda melakukan survey katil, pastikan anda membawa bersama anak anda untuk mencuba katil dan tilam yang dijual. Walaupun di zaman moden ini sudah banyak dijual secara online, adalah lebih baik untuk anda pergi ke pusat jualan dan biarkan anak mencubanya.

Cari katil yang mempunyai ciri keselamatan yang tinggi

Tidak dinafikan, untuk membeli katil sebegini, anda kena berbelanja lebih, tetapi disini kita membicarakan tentang keselamatan anak kita yang dalam fasa membesar dan tidak dapat kita bayangkan apa yang akan berlaku sebaik sahaja mereka masuk ke kamar tidur. Elakkan katil yang tinggi. Ini untuk memudahkan anak anda bangun dan tidur dengan mudah serta mengurangkan kadar kecederaan incase anak anda terjatuh dari katil.

Pilih katil kanak-kanak yang diperbuat daripada solid wood

Katil sebegini nampak kukuh dan kuat serta berupaya menampung berat anak anda ketika mereka bermain. Jika anda ingin membeli katil kerangka besi, periksa dengan teliti pemasangan skru dan peralatan lain. Ini adalah untuk memastikan katil tidak bergoyang serta runtuh semasa anak anda ingin memanjat naik ke atas katilnya.

Beli katil dengan kerangka yang selamat

Konteksnya adalah untuk membeli design katil yang bahagian hujungnya tidak tajam. Ini termasuklah material yang diperbuat daripada kayu atau besi. Ini untuk mengelakkan anak anda daripada terhantuk sehingga boleh mengakibatkan kecederaan.

Elakkan aksesori dalam katil yang berbahaya

Tahukah anda terdapat kes ada bayi yang mati dalam katil sendiri? Ya, ada.

Ini kerana aksesori tambahan seperti kusyen serta mainan lembut yang berbahaya. Elakkan terlalu penuhkan katil bayi dengan aksesori serta mainan yang boleh mengakibatkan bayi lemas secara tidak sengaja ketika bermain.

Elak guna cat yang ada VOC

Bilik tidur anak anda mestilah bebas daripada cat yang mempunyai kadar Volatile Organic Compounds (VOC) yang rendah atau lebih baik tiada langsung. Ini kerana cat sebegini mempunyai cecair kimia yang tidak baik untuk sistem pernafasan kita. Kalau tidak elok untuk golongan dewasa, bagaimana nasib anak kita yang masih lagi baru dilahirkan di dunia?

Amalkan langkah keselamatan

Sentiasa pastikan keselamatan persekitaran bilik anak anda terjamin dan bebas daripada faktor-faktor yang boleh menyebabkan anak anda tergugat kesihatannya. Ingat, anak anda adalah amanah dari yang Maha Esa.


Mudah Saja DIY Penyerap Kelembapan Untuk Pastikan Almari Tidak Berkulat!

Masalah kulat di kediaman bukanlah suatu perkara yang asing lagi. Lebih-lebih lagi kediaman anda terletak di kawasan dengan kelembapan tinggi, seperti di tepi sungai atau hutan, peratusan untuk perabot anda diserang kulat adalah lebih tinggi!

Sekali pandang, kulat pada almari terlihat seperti habuk atau debu dan boleh dilap dengan mudah sahaja. Tetapi malangnya, selepas beberapa hari kulat tersebut akan muncul dan kembali menghantui hidup anda.

DIY Dehumidifier

Kali ni kita cerita pasal dehumidifier DIY pula.

Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya.

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

Bahan Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing.

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan cepat.

Saya beli sepaket dan cari bekas ‘tupperware’ plastik. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya.

Bila dah siap tu, korang letaklah bekas tadi di tempat yang sering dijangkiti kulat. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula. Jimat belanja!

p/s : Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

SELAMAT MENCUBA!

Memilih untuk membuat sendiri kabinet dapur adalah satu cabaran yang cukup hebat bagi yang mungkin tidak ada basic dalam pertukangan. Tetapi lelaki ini gigih untuk meyiapkan sebuah kabinet dapur bagi melengkapkan ruang dapur untuk ratu hatinya. Jika membaca latar belakang Dauz Zeze ini beliau mempunyai pengalaman dalam kerja tangan ini kerana dia pernah menuntut di IKM Lumut, Perak.

Dengan lukisan tangan untuk rekaan kabinet dapur yang cukup sempurna ini sudah dapat dilihat beliau pastinya mempunyai pengalaman dalam pertukangan dan elektrikal. IMPIANA cukup banga dengan hasil kerja beliau. Jom IMPIANA kongsikan bersama anda pula bagaimana beliau berjaya menyiapkan sebuah kabinet dapur yang lengkap dan sempurna ini.

Cerita Dauz Zeze:

Alhamdulillah siap jugak kabinet dapur pkp 3.0 hehe. semuanya buat sendiri dari design sampailah pada pemasangan.dari sekecik2 brg mcm skru smpai la papan melamine board ni pun semua beli dkt shopee.bg je ukuran & kuantiti papan yg kita nk pakai.zaman online ni semua main oder je.nk kata senang sgt buat kabinet ni pun xjugak tp yg penting kena rajin dan byk bersabar hehe.tambah2 rumah yg ada anak kecik mmg kena ada tahap kesabaran yg tinggi sbb semua kerja2 buat dkt ruang tamu haha.semua blajar dari youtube dan google je.ni pun first time main kayu,last buat projek kayu masa form 1 buat tempat sangkut kunci .tp Alhamdulillah la ada jugak rupa kabinet dapur ni.kos utk buat kabinet ni total lebih kurang rm900++ la jugak.kos tu utk buat 2 kabinet.kabinet panjang size 210cm x 80cm & satu lg 80cm x 40cm nk letak atas peti ais.kalau panggil org kabinet xpasti harga market skrg tp bg yg mana ada kewangan lebih & xnk pening kepala upah je org hehe.yg mana nk try buat sendiri kt bawah ni ada simple tutorial & link shopee utk beli brg.

Hmmmm…. apa kata anda? Dah baca apa Dauz cerita macam mana nak buat kabinet dapur DIY ni? Kalau nak seribu daya kalau tak nak seribu dalih.

Mula2 kena ada design. buat design ikut panjang dan tinggi kabinet mengikut kesesuaian dapur sendiri. Lepastu kena kira ukuran papan dan barang2 nk pakai.kena ingat tebal papan melamine ni 15mm. so kena ambil kira ukuran tu dlm design takut oversize pulak.kalau silap size boleh potong sendiri tp nnti jadi xcantik la sbb bila potong dah xde la laminated putih balut papan tu.tp kalau lepastu nk wrapping dgn wallpaper xde masalah.

Ini contoh papan melamine yang siap laminate putih di semua sudut.

Papan dah smpai boleh la try susun-susun dulu mmacam main lego

Untuk tutup belakang kabinet tu just guna papan playwood je. Yang ni playwood tebal 3mm size 4ft x 8ft dijual pada harga rm28 sekeping.potong mengikut size kabinet dan wrapping dgn wallpaper sebelum paku. playwood ni beli dkt hardware area rumah je.

Dah siap skru semua boleh la start wrapping. Macam-macam design dan warna wrapping ada jual dekat shopee. Pilih je yang mana berkenan. Nak tukar warna kabinet setahun sekali pun boleh.

Ni hasil pintu yang dah siap buat frame dan wrapping. Nak hasil yang kemas dekat setiap bucu sudut dlm frame tu guna dryer utk panaskan wallpaper tu sambil tekan.

Deep clean Air Fryer! Memasak menggunakan air fryer menjadi popular kerana ia dikatakan jauh lebih baik untuk kesihatan berbanding menggureng menggunkan minyak. Namun, perlatan ini akan meninggalkan kesan minyak dan kotoran sekiranya tidak dibersihkan dengan betul.

Walaupun perkakas ini memudahkan anda untuk memasak, namun ia tidak mudah untuk dicuci seperti mencuci kuali. Banyak komponan yang perlu diteliti dan perlu dilakukan dengan cermat. Sebab itu, ramai yang ambil mudah je untuk tidak mencuci air fryer. Kalau cuci pun ala kadar sahaja.

Hari ini kita kongsikan cara deep clean Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!
Peralatan Yang Diperlukan:

Cara-caranya boleh tonton video yang disediakan

Air fryer popular menjadi pilihan terutamanya bagi mereka yang mengamalkan pemakanan yang sihat. Namun, ramai yang tidak sedar akan kesalahan yang dilakukan ketika menggunakan peralatan memasak ini. Berikut 8 kesalahan ketika menggunakan Air fryer

Walaupun tertera kapasiti muatan air fryer 1.8, 2.5 liter atau sebagainya, ini tidak bermakna anda boleh isi penuh ruang memasak. Ini kerana, sistem memasak di dalam air fryer menggunakan aliran udara panas. Jika makanan terlalu padat, ia memberi kesukaran kepada udara untuk bergerak bebas dan memastikan makanan masak merata. silap-silap, tekstur makanan akan berubah dan tidak enak.

Untuk memasak makanan seperti daging, ayam, ikan dan sayuran, pastikan anda keringkan bahan tersebut dari air. Macam daging, ayam dan ikan tu, tekap dengan tisu sebelum dimasak. Permukaan makanan yang kering lebih cepat dan mudah dimasak

Layaknya peralatan masak yang lain, air fryer juga sebaiknya dibersihkan secara rutin. Terutama apabila ia sering digunakan. Lakukan pembersihan secara kerap mengikut langkah-langkah yang disarankan mengikut setiap jenama.

Sama seperti oven, air fryer juga perlu dipanaskan terlebih dahulu seblum makanan dimasukkan. Ia dapat memastikan proses memasak dapat dilakukan secara optimum

Walupun tatapan air fryer boleh diset dan tinggalkan ia cukup masa dimasak. Namun, teknik ini kurang sesuai untuk bahan seperti daging, ayam dan ikan. Sekurang-kurangnya, anda perlu membalikkan daging yang dimasak sekurnag-kurang 1-2 kali sepanjang proses untuk memastika ia masak rata

Walaupun air fryer dinali sebagai peralatan mengoreng tanpa minyak, ini tidak bermakna ia tidak memerlukan langsung minyak. Untuk hasil masakkan yang lebih cantik dan enak, semburkan sidikit minyak di atas makanan sebelum dimasak

Elak guna cooking spray pada permukaan air fryer. Ini kerana permukaan air fryer telah direka lengkap dengan lapisan anti lekat. Jika anda menggunakan cooking spray, ia dikhuatiri akan merosakkan permukaan anti lekat tersebut.

Walupun air fryer dilengkapai dengan tetapan masa, anda tetap perlu memeriksa makanan sesekali. Ia bagi memastikan makanan anda masak merata

Anda mempunyai pewangi gel seperti ini, tidak kisah apa jenis jenama pun di rumah tak? Boleh dikatakan, hampir semua orang pernah ada mempunyai pewangi gel yang seperti ini di rumah.

Mungkin ada juga segelintir di kalangan anda yang terus membuang pewangi gel ini setelah ia kering dan habis digunakan. Tetapi tahukah anda, pewangi gel yang telah kering ini masih boleh digunakan lagi dengan beberapa langkah mudah yang boleh anda lakukan.

Pasti ramai yang ingin tahu bagaimana cara-cara untuk melakukannya. Jangan bimbang, caranya mudah sahaja! Mari IMPIANA kongsikan bersama anda.

Langkah 1 – Kumpulkan semua pewangi gel yang telah kering dengan jenis bauan yang sama.

Langkah 2 – Kemudian, bahagian pewangian gel yang telah kering itu dipotong kecil dengan menggunakan pisau atau gunting.

Langkah 3 – Letak dan susun cantik-cantik dalam cawan kaca kecil.

Langkah 4 – Akhir sekali, tambahkan sedikit air ke dalam cawan tersebut. Mudah bukan?

Setelah siap, anda boleh letakkan cawan tersebut di mana-mana sudut dalam ruang rumah misalnya di singki bilik air, tandas, dapur dan sebagainya. Memang konfirm satu rumah akan berbau wangi nanti.

Foto: Carian Facebook


Ingin Ruang Dalaman Rumah & Laman Tampak Lebih Mewah? Gunakan Lampu Dinding LED Moden Ini

Anda sudah berasa bosan dengan lampu kalimantang biasa yang ada di kediaman anda? Kini sudah tiba masanya untuk anda beralih kepada sesuatu pembaharuan yang lebih moden dan berteknologi tinggi.

Jika anda inginkan ruang dalaman dan laman rumah anda tampak lebih mewah, anda sememangnya disarankan untuk menggunakan lampu dinding LED moden ini.

Dengan penggunaan lampu LED ini, secara tidak langsung ruang dalaman rumah anda automatik akan tampak lebih bergaya, moden dan berteknologi tinggi.

Bukan itu sahaja, lampu dinding LED ini boleh digunakan di ruang dalaman dan kawasan luar rumah. Untuk mentol lampu dinding LED ini pula ada pelbagai saiz yang anda boleh pilih bergantung kepada saiz ruang yang hendak dipasang.

Lihatlah hasilnya, memang tampak lebih elegan dan mewah kan? Kalau begini gayanya, barulah boleh memukau mata para tetamu yang datang ke rumah anda!

Sumber: Facebook Kaki Deko

Ramai di luar sana takut untuk membeli rumah, mereka lebih sanggup menyewa bertahun-tahun dan membayar duit sewa dari bayar duit rumah sendiri setiap bulan. Ada pula yang bertanggapan gaji tak cukup nak buat loan rumah, semua masalah itu mampu diselesaikan jika anda mahu belajar dalam selok belok hartanah. Mulakan sesuatu sebelum terlambat. Wendy Lim, Pengurus Besar Jualan dan Pemasaran Myra, ada berkongsi tip yang berguna untuk semua pembaca IMPIANA.

1) Wajarkah saya membeli sebuah rumah atau meneruskan sewa? Apakah faedahnya?
Tidak salah menyewa, asalkan keperluan dan kemampuan dipertimbangkan. Ada banyak faktor yang boleh menjadikan keputusan menyewa lebih baik daripada membeli.
Tetapi kita perlu ambil tahu bahawa apabila anda membayar sewa rumah, ia adalah kos. Apabila anda membeli rumah, bayaran bulanan adalah pelaburan buat masa depan anda sekeluarga.

2) Bagaimanakah untuk mengetahui jika saya bersedia untuk memiliki sebuah rumah?
Memiliki rumah adalah satu komitmen yang besar. Jangan sesekali membuat keputusan secara terburu-buru. Sekiranya anda mempunyai pekerjaan dan pendapatan tetap dan anda dapat membuat simpanan sebanyak ansuran rumah, ini bermakna anda sudah bersedia untuk memiliki rumah.

3) Bagaimanakah dapat mengambil tahu nilai rumah yang mampu saya miliki?
Secara kasar, setiap pinjaman sebanyak RM 100,000, bayaran balik bulanan adalah RM 500.
Kelulusan pinjaman bank adalah berdasarkan had peratusan DSR yang pada amnya tidak boleh melebihi lingkungan 65% – 70%. DSR adalah nisbah hutang terhadap pendapatan isi rumah. Formula untuk DSR adalah seperti berikut:

DSR = Hutang (termasuk bayaran balik pinjaman rumah yang hendak diambil)/ Pendapatan Bersih X 100

Contoh:
Pendapatan bersih Ali adalah RM 4,000. Ali mempunyai pinjaman kereta sebanyak RM 700 dan pinjaman peribadi sebanyak RM 300.
DSR 65% x RM 4,000 = RM 2,600 (Jumlah hutang yang boleh ditanggung oleh Ali)
Hutang sedia ada adalah RM 1,000, ini bermaksud Ali masih mampu menanggung hutang sebanyak RM 1,600 sebulan. Dengan itu, nilai rumah yang mampu Ali miliki adalah dalam lingkungan RM 300,000 dengan bayaran balik bulanan sebanyak RM 1,500. (Setiap RM 100,000 pinjaman perumahan, bayaran balik bulanan adalah RM 500)

4) Bagaimanakah saya boleh membuat keputusan atas tempat duduk yang saya hendak menetap?
Anda perlu mempertimbangkan beberapa perkara::

5) Apabila membeli sebuah rumah, apakah perkara-perkara yang saya perlu mempertimbangkan?
Dari segi kewangan, anda perlu mempertimbangkan kos tersembunyi seperti:

6) Berapakah jumlah yang saya perlukan untuk membuat bayaran pendahuluan?

Oleh kerana bank menyediakan margin pembiayaan/ pinjaman rumah sebanyak 90% sahaja bagi rumah pertama dan kedua (70% bagi rumah ketiga), maka seorang pembeli perlu menyediakan minima 10% daripada harga rumah sebagai deposit.
Terdapat juga bank-bank yang menyediakan pinjaman 100% untuk pembeli rumah pertama tetapi penawaran adalah tertakluk kepada tema dan syarat.
Kebanyakan pemaju menawarkan diskaun sebanyak 10% yang juga termasuk bumi diskaun bagi projek-projek baru yang dilancarkan, maka pembeli tidak perlu mengeluarkan deposit atau bayaran pendahuluan yang banyak.

7) Adakah saya perlu mencari seorang ejen hartanah? Di mana saya boleh mencari seorang ejen hartanah?
Tidak perlu. Pemaju hartanah akan menyediakan pegawai/ agen jualan untuk membantu anda. Sekiranya ingin membeli rumah subsale, kebiasaannya ejen dilantik oleh penjual untuk membantu mencari pembeli dan kos ejen adalah ditanggung oleh penjual.
Internet adalah kemudahan yang sangat membantu dalam pembelian dan penjualan hartanah. Terdapat pelbagai website jual beli hartanah yang memudahkan proses pembelian/penjualan rumah. Sebenarnya ejen hartanah yang lebih giat mencari anda.

8) Adakah skor kredit saya memberi kesan kepada keupayaan saya untuk membeli sebuah rumah?
Skor kredit akan memberi kesan kepada keupayaan anda untuk membeli sebuah rumah kerana keputusan skor kredit anda akan menentukan sama ada permohonan pinjaman perumahan anda diluluskan atau tidak.

Pembayaran balik yang konsisten, tiada rekod pinjaman yang mendadak, pekerjaan yang tetap dalam industri yang stabil, akan mempengaruhi skor kredit seseorang.

9) Apakah gadai janji yang perlu diketahui oleh pembeli rumah untuk kali pertama?
Anda perlu mengenal pasti jenis pinjaman perumahan yang sesuai dengan keperluan dan kemampuan anda. Berikut adalah jenis pinjaman perumahan yang perlu diketahui.

10) Apakah kelebihan kewangan kepada pembeli rumah untuk kali pertama?
Terdapat pelbagai kelebihan kewangan buat pembeli rumah yang pertama melalui program-program bantuan seperti

11) Komitmen untuk pembelian sebuah rumah adalah begitu tinggi. Adakah fakta ini benar?
Kebiasaannya, semakin besar harga pembelian sesuatu yang diingini, semakin banyak masa yang diperlukan untuk membuat keputusan pembelian. Dan buat ramai, pembelian rumah akan merupakan perbelanjaan terbesar dalam hidup mereka.
Pembelian rumah adalah komitmen yang sangat besar dengan penglibatan jumlah wang yang tinggi serta jangkamasa komitmen yang berpanjangan iaitu pinjaman daripada bank.
Tetapi dengan perancangan yang rapi, memahami dan mengenal pasti kemampuan serta keperluan, komitmen ini akan membawa faedah yang besar kepada masa depan anda.

Menggabungkan konsep Scandinavian dengan cetusan urban jungle, kediaman jejaka yang terletak di Belo Horizonte, Brazil ini kelihatan ceria dan segar. Walaupun apartmen yang disawa bersaiz kompak, pemilihan perabot dan padanan rona yang tepat menjadikan ia kelihatan sempurna.

Pemilihan vibrasi rona yang berani tidak kelihatan terlalu dominan apabila di seimbangkan dengan warna asas putih dan cetusan aura hijau dari indoor plant yang terdapat di setiap inci kediaman ini. Tambahan, Ed menjadikan cetusan rona vibrasi dalam gaya yang tersendiri dan unik

Menurut Ed, inspirasi tercetus dari hasil kerja arkitek tersohor Mauricio Arruda dan pereka Paulo Biacchi. Kebanyakkan tanaman indoor yang digunakan di dalam kediaman ini adalah dari iklim tropika antaranya pokok kelapa, peperomia, kaktus, pepakis dan pelbagai lagi.

Bagi anda yang mempunyai kebun dan dusun durian di kampung, sudah pasti pernah berdepan dengan masalah buah yang rosak akibat ditebuk haiwan perosak seperti tupai.

Malah, meski pelbagai cara dan kaedah sudah dilakukan bagi untuk menanganinya, namun masalah tersebut masih tidak berhasil atau berjaya untuk diatasi.

Buat anda yang ingin mengatasi masalah tersebut, tidak perlu lagi berasa bimbang dan khuatir kerana kini ada cara dan kaedah yang boleh anda lakukan untuk menangani daripada haiwan perosak ini terus berleluasa di kebun dusun durian anda.

Apa yang cuma perlu anda lakukan adalah hanya menggunakan sekeping atau dua keping ‘aluminium plate’ yang boleh dibentuk kemudian diletakkan pada setiap batang pokok durian menggunakan paku seperti yang tertera dalam gambar di bawah.

Pastikan keliling batang pokok durian anda itu telah balut dengan ‘aluminium plate’ dengan ketat supaya ia tidak mudah tertanggal dan sebagainya.

Akhir sekali, apa yang anda perlu lakukan adalah sapukan sedikit minyak di keliling permukaan ‘aluminium plate’ yang telah dipasang pada batang pokok durian. Dengan kaedah ini, dipercayai boleh menyebabkan haiwan perosak seperti tupai ini susah dan tidak lagi berupaya untuk naik ke atas dahan pokok durian anda lagi selepas ini.

Semoga perkongsian manfaat ini dapat dikongsi bersama orang ramai dan selamat mencuba!


Trik Mudah Susun Bingkai Gambar Pada Dinding Confirm Menjadi

Walaupun menyusun frame gambar pada dinding kelihatan mudah tetapi sebenarnya ia tidaklah mudah seperti yang disangka. Adakalanya kita nampak seolah dinding tersebut tidak balance dengan saiz gambar, ada yang kelihatan tidak proportion dengan perabot dan sebagainya. Kata kuncinya ialah saiz frame dan teknik menyusun frame mestilah betul dan tepat. Sebab itulah jika anda pergi ke bilik pameran sesuatu syarikat dekorasi, anda nampak ruangnya kelihatan cantik dan sudah pasti anda tertarik bukan. Dan apabila ingin melakukan trik yang sama pada kediaman, hasilnya tidak sama dan seolah-olah anda buntu apa yang tidak kena.

Di sini Impiana senaraikan beberapa trik susunan frame yang boleh anda ikut. Hasilnya dinding anda kelihatan lebih menarik dan ceria.

Sama ada anda menggunakan frame yang bersaiz kecil atau besar, asalkan teknik perletakan frame adalah mengikut susunan yang telah disediakan, dinding anda pasti kelihatan seimbang dan harmoni dengan perabot. IMPIANA mencadangkan peletakan ini sesuai diaplikasikan pada ruang tamu kerana ia juga boleh menjadi fokal point pada ruang yang paling penting untuk kediaman ini. SELAMAT MENCUBA!

Mengecat rumah sebenarnya mudah jika anda ketahui langkah yang betul. Malah jika anda ikuti cara yang tepat pasti hasilnya akan cantik dan memuaskan. Jom ikuti langkah mengecat yang betul ni. Sebab ramai yang tidak tahu untuk memulakan proses mengecat dengan betul.

1. SILING
Mulakan dari siling kerana ia dikuatiri akan menitis ke lantai. Jadi biarlah bahagian paling tinggi dicat dan disapukan cat dari kelebaran siling yang paling pendek. jadi tidaklah anda lekas penat dan kerja mengecat juga dirasakan lebih pantas.

2. DINDING
Bermula daripada sempadan siling dan dinding. Gunakan berus jika perlu untuk mengelakkan cat terpalit pada siling anda. Kemudian barulah penggelek dihalakan kebawah. Bahagikan kawasan mana yang perlu anda cat dahulu. Jika bekerja di dalam kumpulan, bahagikan bahagian dinding agar kerja mengecat lebih sistematik dan lekas siap.

3. JENDELA DAN PINTU
Berhati-hati apabila mengecat di bahagian kecil. Engsel dan tombol serta selak juga eloklah ditutup agar tidak terkena cat. Bagi bingkai, cat pada bahagian dalaman dahulu kerana pada bahagian luar mungkin anda ada pilihan warna lain yang sesuai dengan dinding luar.

4. LANTAI
Jika anda mahu mengecat lantai, rancang dahulu di mana patut anda bermula. Seelok-eloknya pilihlah kawasan yang paling jauh dengan pintu keluar dan kemudiannya sedikit demi sedikit terus ke pintu keluar. Awas jangan sampai anda terperangkap.

Ada di kalangan anda yang menggunakan periuk ‘non-stick’ atau anti lekat di rumah? Bagi yang ada, sudah pasti anda berasa khuatir periuk kesayangan anda tercalar ketika dicuci selepas ia digunakan. Betul tak?

Seperti umum mengetahui, periuk dan kuali ‘non-stick’ sememangnya memudahkan dan menjimatkan masa kerja memasak di dapur. Tetatpi tahukah anda, periuk yang mempunyai fungsi kelebihan anti lekat ini memerlukan penjagaan rapi?

Untuk pengetahuan anda, untuk mencuci periuk dan kuali ‘non-stick’ ini tidak boleh menggunakan berus pencuci sembarangan. Ini kerana, ia akan membuatkan permukaan periuk dan kuali mudah tercalar.

Maka oleh itu, anda disarankan untuk mencuci periuk dan kuali ‘non-stick’ anda dengan menggunakan span pencuci khas jenama Scotch Brite Scrub Dots ini.

Bukan sahaja memudahkan kerja mencuci anda, malah dengan penggunaan span pencuci khas ini akan melindungi permukaan periuk dan kuali ‘non-stick’ daripada sebarang kesan calar.

Selain itu, penggunaan span pencuci khas keluaran jenama Scotch Brite ini berkesan dan mampu membasmi kuman serta membersihkan kekotoran degil pada periuk anti lekat anda dengan sangat mudah.

Sumber: Facebook Pemburu Tiket Murah

Tak sangka pula sabun, kasut dan beberapa item lain ada ‘expired date‘. Tapi ini bukan lah bermaksud lepas baca artikel ini, anda kena buang kesemuanya. Tengok juga kondisi barang berkenaan, kalau masih elok, kenapa perlu membazir.

1. Air freshener
Sebelum anda membeli atau menyembur air freshener rumah periksa tarikh tamat tempoh pada penyegar udara anda dulu, sebahagian besar hanya mempunyai jangka hayat dua tahun.

2. Sabun pencuci pinggan
Yang ni perlu anda ambil perhatian, sabun pencuci pinggan anda hanya mampu bertahan selama 1 tahun sahaja.Jadi jangan ingat time sale tu boleh beli banyak-banyak buat stock setahun ye.

3. Pemadam api
Agensi Perlindungan Kebakaran Kebangsaan mencadangkan agar semua alat pemadam diuji dan / atau diganti setiap 5 hingga 12 tahun (bergantung kepada jenis alat pemadam) bagi memastikan ia beroperasi dengan betul dalam keadaan kecemasan.

4. Peluntur pakaian
Bahan pencuci pakaian yang belum dibuka mempunyai tempoh baik diguna sebelum satu tahun. Selepas anda membukanya, anda perlu menggunakannya dalam tempoh enam bulan.

5. Bantal
Ini yang paling jarang orang tahu. Bantal harus diganti sekurang-kurangnya sekali setahun. jadi kalau ada bantal-bantal anda dah mula nampak lakaran peta dunia, itu dah kira wajib ditukar. Ini kerana bantal yang lebih dari setahun di khuatiri dah jadi habitat bakteria. Tetapi jika rasa bantal anda masih berkeadaan baik, gunakannya sehingga 3 tahun.

6. Sabun
Sabun buku sekarang ini dah semakin jarang orang pakai. Tapi ia sebenarnya mempunyai jangka hayat sehingga tiga tahun. walaupun sesetengah jenama hanya bertahan untuk 18 bulan.

7. Botol gel mandian
Kebiasaannya ramai lebih gemar beli isian semula gel mandian. Bukan tak bagus, tapi ia sebagai salah satu langkah kitar semula juga tu. Tapi jangan lah guna botol gel mandian tu sampai dah hilang warnanya. Sebenarnya, botol gel mandian seelok-eloknya digunakan 3 kali sahaja.

8. Kasut
Kepada mereka yang mempunyai koleksi kasut yang menimbun jangan ingat kasut-kasut anda yang baru di pakai 1 ke 2 kali masih sesuai di pakai selepas setahun walaupun disimpan rapi ye. Kalau nak tahu, sebenarnya kasut mempunyai jangka hayat kira-kira 12 bulan. Ini disebabkan selepas 12 bulan, bakteria mula membiak pada kasut anda.

9. Bra
Buat wanita , ini penting! Awasi bra anda dan periksa sekiranya dawai pada bra sudah mulai keluar, gantikan ia dengan bra yang baru. Purata jangka hayat bra hanya bertahan selama 9 bulan sahaja.

10. Selipar
Tak sangka selipar juga mempunyai jangka hayat. Selipar yang sering kita gunakan sebenarnya mempunyai jangka hayat selama 6 bulan sahaja.


Bidai Bukan Sahaja Boleh Beri Impak Sejuk Tapi Boleh Bangkitkan Seri Ruang, Pilih Yang Sesuai

Bidai bukan sahaja boleh beri impak sejuk tapi boleh bangkitkan seri ruang, pilih yang sesuai. Bidai terdapat dalam pelbagai rekaan dan material antaranya seperti plastik, kayu dan kanvas atau fabrik.

Jika anda sentiasa sibuk, Pilih bidai daripada jenis yang berkualiti walaupun anda terpaksa membelinya dengan harga yang tinggi. Ini kerana, bidai menggunakan tali dan kita sering membuka serta menutup bidai dengan menarik tali itu. Bidai yang kurang berkualiti menyebabkan masalah tali terputus selepas beberapa bulan.

Bidai terdapat dalam pelbagai rekaan dan material antaranya seperti plastik, kayu dan kanvas atau fabrik. Jika anda sentiasa sibuk, pilih bidai daripada jenis yang berkualiti walaupun anda terpaksa membelinya dengan harga yang tinggi. Bidai terutama yang menggunakan tali jika kurang berkualiti selalunya mengalami masalah tali terputus selepas beberapa bulan selepas pemasangan.

Ruang tamu rumah merupakan tempat utama dalam rumah kerana disitu lah tempat untuk melayan tetamu dan disitu juga lah tempat untuk ahli keluarga meluangkan masa bersama.

Jenis bidai yang sesuai untuk kawasan ruang tamu rumah ini ialah bidai venetian. Bidai jenis ni ada diperbuat daripada pelbagai bahan seperti timber, aluminium dan PVC. Bidai ini juga ada pelbagai warna dan stail yang boleh dipadankan dengan tema rumah.

Kelebihan bidai venetian ini ialah ia bagus untuk mengawal privasi dan juga pencahayaan. Dengan pemilihan warna / colour yang betul, bukan sahaja menampakkan kemeriahan blinds ini. Ia juga menyerikan suasana.

Mungkin ramai yang berfikiran untuk menambah ceria kan meja kerja ketika ramai sedang work from home ketika ini boleh fikirkan untuk ubah suai meja kerja. Ini kerana dengan bidai ini kita boleh nampak orang di luar tetapi orang luar tak boleh melihat ke dalam kawasan rumah kita. Nak kawal cahaya yang masuk ke dalam rumah pun senang guna bidai ini.

Seeloknya, kalau nak pasang bidai ini pada kawasan yang besar seperti ruang tamu rumah kita, pilihlah yang mempunyai bilah yang besar kerana ia lebih sesuai untuk kawasan yang agak lapang. Kalau bidai kecil lebih sesuai untuk tempat yang tertutup dan kecil.

Bidai venetian kurang sesuai kalau nak dipasang dalam bilik sebab fungsi utama bilik tidur kita adalah untuk kita rehat jadi mestilah kita nak bidai yang boleh halang cahaya sepenuhnya supaya boleh tidur nyenyak. Bidai venetian kurang efektif untuk mengalang cahaya berbanding bidai roman.

Bidai roman ialah satu bidai klasik yang diperbuat daripada fabrik. Fabrik itu anda boleh pilih ikut kesukaan anda. Tapi kalau anda pasang dalam bilik sebab anda tak nak cahaya masuk langsung, anda disarakan untuk pilih fabrik yang berwarna gelap dan boleh mengahalang cahaya masuk walaupun pada waktu siang.

Sebab kebanyakan bidai adalah diperbuat daripada bahan yang kalis air, jadi bidai boleh guna untuk outdoor dan dapur. Untuk kawasan outdoor macam balkoni, patio, gazebo atau kawasan belakang rumah, anda boleh pilih bidai kayu.

Sesuai untuk tema ‘vintage’ ataupun untuk timbulkan suasana yang tenang macam di kampung. Anda juga boleh pilih bidai patio yang kalis air untuk mengelakkan tempias hujan dari masuk ke rumah. Untuk kawasan dapur yang biasanya terdedah kepada asap dan minyak , boleh pilih bidai yang diperbuat daripada aluminium sebab bahan ini sangat mudah untuk dibersihkan.

Bidai yang hanya memerlukan penjagaan minimum. Bidai jenis ini senang untuk dijaga kerana tidak mempunyai bilah seperti kebanyakan bidai yang lain. Jenis bidai ini sesuai untuk mana-mana bilik di rumah. Kalau nak pasang di bilik tidur boleh pilih bidai gulung blockout yang boleh halang cahaya daripada masuk sepenuhnya dan boleh buatkan bilik tidur anda lebih sejuk.

Bidai gulung ini mudah digunakan dan dibersihkan. Tambahan lagi bidai ini boleh membuatkan kawasan rumah kita kelihatan kemas. Jika tingkap anda agak besar atau anda tidak suka untuk tarik tali bidai secara manual, anda boleh pasang bidai gulung yang bermotor.

Bidai yang sesuai sekiranya ada orang tua dan kanak-kanak di rumah. Kalau anda jenis orang yang tak suka tengok tali bidai dan tak nak tarik tali bidai secara manual, anda boleh cuba bidai selular.

Bidai ini ada bentuk honeycomb bertingkat sekiranya dilihat dari tepi. Disebabkan bentuk inilah bidai ini boleh menyejukkan bilik anda. Selain itu, ia juga boleh menghalang cahaya sepenuhnya yang menyebabkan bidai ini sangat sesuai untuk bilik tidur.

Oleh kerana bidai ini tidak ada tali bidai di luar, jadi ia nampak sangan moden dan minimalis. Paling penting sekali, bidai ini sangat ringan dan mudah untuk diangkat yang menyebabkan ianya sangat sesuai untuk rumah yang ada penghuni berusia ataupun kanak-kanak.

Beras ada kutu, nak dibuang boleh lah jemur. Tapi, kalau gula dimasuki semut, takkan nak jemur juga kan? kang lain jadinya. Kebiasaanya ramai akan hentak-hentak je bekas berisi gula tadi untuk halau semut tu. Tapi, selalunya tak semua akan keluar dan makan masa juga.

Ameera ada cara yang lebih mudah untuk atasi masalah semut dalam gula. Cara Mudah Keluarkan Semut

1. Ambil balang gula yang penuh dengan semut kemudian letak beberapa batang kulit kayu manis di dalamnya.

2. Biarkan balang atau plastik berisi gula terbuka supaya semua boleh keluar.

3. Selepas satu jam semut dalam balang akan hilang dari balang. Jika masih ada, biarkan lagi kulit kayu manis di dalamnya hingga semut tiada.

4. Sebaiknya periksa jika ada semut m4ti yang tertinggal dalam bekas gula, keluarkan sebelum ditutup ketat.

Sebagaimana yang kita tahu, semut adalah binatang yang tidak mengalir darah. Bangkai semut adalah najis yang dimaafkan. Namun masuk semut dalam minuman atau makanan hukumnya terdapat dua keadaan.

Pertama, semut masuk dalam keadaan sudah mati. Semut itu sudah tentu menjadi bangkai. Jika bangkai semut masuk dengan ikhtiar manusia seperti memasukkan gula yang ada bangkai semut ke dalam air minuman, maka air tersebut menjadi najis dan tidak boleh diminum.

Sebaliknya jika bangkai semut masuk di dalam air minuman bukan kerana ikhtiar manusia, seperti ditiup angin, selagi tidak mengubah sifat air maka ia boleh diminum dengan syarat membuang dahulu bangkai semut tersebut.

Kedua, jika semut yang masih hidup masuk ke dalam minuman, kemudian ia mati sendiri di dalam air dengan sebab ikhtiar manusia, maka air itu menjadi najis dan tidak boleh diminum.

Ini mungkin boleh berlaku jika air itu ditapis atau memasukkan gula yang ada semut yang hidup. Atau mungkin kerana memasukkan air yang di dalam cawan mengandungi semut hidup.

Sebaliknya jika bukan dengan ikhtiar manusia seperti ia masuk dengan sendirinya atau ditiup angin, maka minuman itu tidak najis dan boleh diminum dengan syarat bangkai semut itu telah dibuang dahulu.

Penampilan kabinet dapat menyumbang kepada perubahan suasana dalam ruang dapur anda. Oleh itu, langkah penjagaan yang betul perlu diambil bagi memastikan ketahanan kabinet.

Ketahui lebih lanjut mengenai bagaimana untuk membersihkan kabinet dapur anda dengan mudahmenggunakan bahan-bahan yang ada di rumah saja.

1. Pembersihan kabinet dapur

– Bagi kabinet dapur daripada Melamine, cara pembersihannya ialah dengan membuang segala kotoran yang melekat membersihkannya.
– Gunakan kain lembap span yang telah dilembapkan dengan air suam dan lap pada bahagian yang terkena kotoran melalui cara gerakan bulatan.

2. Membersihkan minyak dan asap

– Segera bersihkan kabinet dapur anda daripada tumpahan minyak atau bekas menggoreng.
– Sekiranya anda telah memasang hood dapur, maka sentiasa pasangkan hood dapur itu sewaktu memasak agar ia dapat menyerap segala asap daripada proses memasak.

3. Bahan pembersih

– Air suam bersama sedikit pencuci atau air sabun boleh digunakan sebagai bahan pembersih untuk kabinet dapur anda.
– Namun, elakkan kelembapan keterlaluan untuk kabinet dapur yang diperbuat daripada kayu.
– Elakkan penggunaan produk pencuci yang mengandungi ammonia atau bahan menghakis yang lain bagi mengelakkan kerosakan dan calar pada kabinet dapur.

4. Penggunaan cuka

– Cuka merupakan salah satu bahan yang boleh digunakan bagi membersihkan kesan minyak pada kawasan celahan dapur dan kabinet dapur anda.
– Caranya ialah dengan melarutkan cuka dalam sedikit air, kemudian dimasukkan ke dalam botol penyembur dan sembur di tempat berminyak dan gosok sehingga bersih.
– Jika kotoran sangat degil, gunakan cuka yang tidak dicampur air untuk kesan pembersihan yang lebih berkesan.

5. Keadaan kering

– Anda harus memastikan bahagian dalam kabinet dapur yang berasaskan kayu agar sentiasa berada dalam keadaan kering. Ini adalah bagi mengelakkan kerosakan dan serangan serangga perosak.
– Selain itu, anda juga harus memastikan tingkap terbuka bagi memastikan material kayu ‘dapat bernafas’ dalam udara yang segar.

Ubahsuai kediaman ini hanya memakan masa 2 minggu sahaja, hasilnya yang cukup mengujakan membuatkan ramai terpegun. Hanya dalam tempoh dua minggu sahaja, sebuah kediaman lama bertukar menjadi baru, tiada apa yang mustahil.

Kediaman 3 tingkat yang dibina sejak tahun 2000 ini sudah tidak lagi menarik dan berfungsi dengan baik sebelum tuan rumah membuat keputusan untuk mengubahsuai tingkat dua bangunan ini kepada sebuah apartmen moden dengan fasiliti yang lengkap.

Dengan ruang terhad yang ada pada pelan asal, arkitek perlu bijak dalam membentuk sebuah kediaman yang lengkap serba-serbi. Jadi, dengan persetujuan tuan rumah, balkoni kediaman ini telah ditukar menjadi sebuah ruang versatile yang menempatkan dapur kecil, ruang makan dan juga laundry area. Selain mempunyai pemandangan mengadap kejiranan yang nyaman, ruang ini juga mendapat simbahan cahaya semulajadi paling ideal.

Keseluruhan kediaman ini diserikan dengan warna putih serta rona hangat (warm) dari elemen kayu di lantai serta kemasan lain yang.

Bilik tidur utama yang bersambung terus dengan balkoni. Menggunakan sepenuhnya ruang sedia ada untuk penstoran disamping memberi keselesaan optimum kepada pemilik.

Tandas/bilik air juga diubahsuai sesuai dengan konsep keseluruhan kediaman ini yang tampak lebih moden dan selesa.

Ubahsuai rumah yang telah didiami bukan lah satu perkara yang mudah kalau tiada perancangan. Jarang kali kita mendengar kerja renovasi mampu disiapkan dengan sempurna dalam masa 2 minggu.

IMPIANA nak ajak anda join Peraduan Makeover BILIK AIR AWESOME yang bernilai RM10,000. Mana tahu rezeki anda.

Memenangi makeover bernilai RM10,000 untuk bilik air anda, tak nak ker? 🤩

Jom sertai peraduan `Makeover Bilik Air Awesome!’ bermula dari 18 November sehingga 17 Januari 2022 anjuran Impiana X Creative Lab.


Pokok Bunga Kertas Unik Dan “Rare” Yang Boleh Beli Online Dari “Trusted Seller”

Peredaran masa berlalu, bukan sahaja teknologi yang mengalami revolusi, begitu juga tanaman seperti bunga kertas. Bunga kertas antara tanaman yang paling tak cerewet dan tak kedekut bunga. Di pasaran, terdapat pelbagai bentuk dan tekstur bunga kertas yang menjadi buruan. Namun, harganya boleh tahan mahal. Boleh mencecah harga ratusan ringgit walau hanya untuk saiz anak pokok.

Cara mudah dan murah, Impiana galakkan untuk anda membeli keratan batang. Walupun agak risiko pokok tak menjadi, tapi ia adalah kaedah terbaik untuk pembiakkan bunga kertas. Berikut, IMPIANA senaraikan jenis-jenis bunga kertas yang unik boleh di beli dari “trusted seller” di Shopee

Musim lembab, hujan setiap hari di beberapa kawasan mungkin antara punca atau musim pembiakkan serangga berkepompom yang terkenal dengan nama kemitetep atau dust warm ini. Banyak posting berkaitan serangga perosak ni yang IMPIANA baca dan kebanyakkanya tak tahu bahawa serangga ni antara ancaman perosak di dalam rumah. Yatie Eimra berkongsi perinci mengenai serangga ini dan cara mengawalnya

Ulat ni sebenarnya dalam fasa larva sebelum bertukar jadi kupu-kupu. Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan & cahaya matahari yang cukup), ulat habuk ni juga memang suka bersarang kat bawah katil & dalam almari.

Ulat habuk ni makan sawang labah-labah, rambut yang berguguran, bangkai serangga kecil dan juga fabrik. Ulat ni memang boleh sebabkan rasa gatal jika kita digigit.

Kalau kupu-kupu bertelur dalam almari memang leceh sangat. Sebab korang takkan tahu kat baju mana ia bertelur.

Jujurnya kita hanya mampu kurangkan/kawal jer populasi ulat habuk ni dalam rumah. Takde jaminan pun kupu-kupu takkan masuk dalam rumah & bertelur lagi. Cumanya kena kerap

Harap-harap sikit sebanyak dapatlah bantu korang atasi masalah ulat habuk atau kemetetep tu

Mungkin ada yang tidak tahu tapi hakikatnya, ramai di antara kita yang struggle untuk dapatkan tidur yang nyenyak dan selesa hingga pagi.

Tidur yang baik adalah tidur yang cukup 6-8 jam. Jika kurang daripada jam ini, pasti hari esok anda akan kepenatan dan prestasi kerja anda akan berkurangan berikutan tidak dapat rehat yang mencukupi.

Jadi, bagi membantu anda mendapatkan tidur yang baik secukupnya, IMPIANA sediakan panduan mudah yang boleh anda ikut. Jom semak!

Elakkan minum kafein

Bermula daripada pukul 6 petang hingga waktu tidur. Elakkan daripada minuman berkafein. Ini kerana ia akan meransang otak anda dan kafein tersebut boleh kekal dalam badan anda hingga 12 jam. Bayangkan sebab terlalu banyak minuman kopi dan teh, tidur anda akan terganggu.

Pastikan tilam anda bebas pepijat

Jika anda mengesan kehadiran pepijat di atas tilam, solusi terbaik adalah untuk buang sahaja tilam itu. Ini kerana pepijat mampu hidup sehingga 6-18 bulan dan mampu bertelur dengan banyak dan mengambil masa 6-10 hari untuk menetas. Selain itu, jika pepijat sudah ada di bilik tidur anda, risiko untuk mereka merebak ke bilik lain adalah tinggi.

Antara simptom pepijat adalah apabila anda bangun pagi dan terdapat kesan merah dan kegatalan pada kulit badan.

Cucian berkualiti di cadar katil

Jika anda menggunakan cadar kain kapas, elakkan membasuh dengan basuhan kering. Lebih molek dibasuh dengan pelembut pakaian. Lagi wangi, lagi bagus. Tidur anda pasti lebih lena dan selesa.

Pilih saiz tilam yang betul

Jika tubuh badan anda bersaiz besar, adalah molek untuk membeli tilam yang berukuran 76×80 atau dikenali sebagai king size. Ia juga sesuai untuk mereka yang berkongsi tempat tidur bersama anak yang masih dalam peringkat membesar dan tidur lasak. Jika anda rasa ia mahal, anda boleh cari tilam saiz queen dengan ukuran 60×80. Ia juga sesuai untuk pasangan yang baharu berkahwin dan masih belum mempunyai anak.

Jangan makan di atas katil

Sisa makanan yang tumpah diatas katil pastinya menjadi buruan pelbagai serangga perosak seperti lipas, semut dan pelbagai lagi. Itu juga boleh mencerminkan tahap kebersihan tempat tidur anda. Jika tempat tidur kotor, bagaimana nak dapat tidur yangberkualiti? Jadi, lebih baik elakkan makan atas katil..

IMPIANA tertarik dengan video yang berdurasi 1:09 minit ini. Melihat kebun sayur Tunku Azizah yang rapi dan cukup sempurna. Kebun sayur ini juga boleh dijadikan inspirasi untuk kita semua mula bercucuk tanam dihalaman sendiri.

Seperti mana yang IMPIANA selalu kongsikan tidak semestinya mempunyai laman yang luas sebegini rupa baru boleh bercucuk tanam. Boleh mula bercucuk tanam di dalam pasu dan planter box yang sesuai dengan ruang kediaman anda.


3 Langkah Mudah Untuk Suburkan Tanah Guna Tempe Busuk

Kebiasaanya, kita sibuk menjaga tanaman. Pantang nampak daun yang dimakan ulat, segera dirawat. Pokok tak berbunga, bagi baja bunga. Buat hormon organik untuk pastikan pokok berbuah lebat dan hasilkan buah bersaiz besar. Sebenarnya, ada satu perkara yang lebih penting dari semua itu dan ramai tak ambil endah akan keperluannya. Perkara yang lebih penting tersebut adalah kadar kesuburan tanah.

Tanah adalah medium penting bagi tanaman. Dari tanah lah tanaman menerima sumber nutrien yang disedut dari akar dan disalurkan kepada semua bahagian tanaman. Kalau tanah tak subur, macam mana pokok nak sihat. Hari ini, LAMAN Impiana nak kongsikan resepi MOL untuk suburkan tanah denga menggunakan tempe rosak

Bahan-bahan:
1 keping Tempe yang telah rosak
5 sudu makan gula merah
1 liter air klorin
1 biji botol kosng mineral 1.5 liter

Cara-cara:
1. Kisar halus tempe yang telah rosak
2. Campurkan kesemua bahan dan kacu rata.
3. Masukkan bahan yang telah dicampur tadi ke dalm botol miniral dan jangan tutup botol
4. Simpan botol berisi MOL di tempat redup dan peram selama seminggu.

Nota: Ketika MOL berusia 4-5 hari tempoh perapan, ia akan mengeluarkan aroma masam-manis. Jadi, sebaiknya peram mol di luar rumah

Cara guna: Campurkan 5 ml MOL tempe berasam 1 liter air tanpa klorin dan siram pada permukaan tanah untuk tingkatkan kesuburan

Banyak dah kes Impiana tengok dalam media sosial pergaduhan antara jiran disebabkan ubah suai pagar je. Benda kecil, kenapa perlu tarik muka sesama jiran? Yang nak ubah suai pagar tu pun, bukan boleh sebarangan buat ye. Ada undang-undang yang perlu anda patuhi.

1. Sediakan surat permohonan membina pagar baru ke MBSA
Untuk kemudahan anda, saya telah sediakan contoh surat permohonan membina pagar baru dalam bentuk fail pdf, anda boleh download contoh surat DISINI. Semak contoh surat tersebut & taip semula mengikut kesesuaian anda. Cetak 2 salinan surat ini & tandatangan kedua-duanyanya.

2. Sediakan gambar rumah sedia ada
Ambil gambar rumah anda & fokuskan kepada pagar rumah yang ingin anda bina semula. Sebaiknya ambil gambar depan/tepi/belakang jika rumah jenis lot tepi. Bagi rumah lot tengah anda hanya perlu ambil gambar depan+belakang rumah sahaja. Cetak gambar ini dalam kertas A4.

6. Submit surat permohonan & borang ke MBSA
Buat 2 salinan surat permohonan & sediakan kesemua borang serta gambar rumah dan kemukakan dokumen tersebut ke kaunter 1, tingkat 8 Jabatan Bangunan MBSA, Shah Alam. Simpan satu salinan surat permohonan yang telah di cop oleh mbsa untuk rujukan anda. Biasanya pegawai kaunter akan terima permohonan anda jika semuanya lengkap. Salinan surat ini anda perlu tunjukkan di kaunter sewaktu anda follow-up status permohonan di MBSA.

BILAKAH PERMOHONAN AKAN MENDAPAT JAWAPAN MBSA?

Selepas submit surat permohonan, MBSA akan beri tempoh 14 hari bekerja untuk memberi jawapan bersurat. Anda perlu follow-up dengan di MBSA seminggu sekali, jika bernasib baik MBSA akan keluarkan surat jawapan dalam tempoh kurang dari 14 hari. Dalam surat tersebut secara ringkasnya MBSA akan beri kebenaran untuk anda membina pagar dengan syarat membayar fee permit letak bahan binaan & fee sewa tong roro.

TIP: Kalau tak nak pening kepala urusan dokumentasi, sebaiknya lantik perunding bertauliah.

Antara perosak utama durian belanda ialah semut hitam. Kebiasaanya, kalau ada semut, koloni kutu bena pun ada sebab itu antara sumber makanan semut.

Cara atasi: Gunakan pembasmi serangga perosak organik atau air sabun. Sembur setiap kali kelihatan koloni serangga perosak ini hadir

Rupanya, bunga durian belanda pun memerlukan proses pendebungaan. Jika tiada ejen yang melakukan proses ini, potensi buah menjadi memang sukar

Cara atasi: Bela ejen pendebungaan seperti kerengga atau lakukan pendebungaan sendiri menggunakan berus

20 Khasiat Madu Kelulut Untuk Kecantikan Yang Ramai Tak Tahu. Berdasarkan kajian yang dilakukan di bawah seliaan Prof. Madya Dr. Siti Amrah Sulaiman dari USM menyatakan bahawa madu kelulut mampu menurunkan paras glukos pesakit diabetes dan berkesan untuk mencegah kanser dan gout. Kajian awal yang dilakukan oleh Pusat Penyeledikan Teknologi Makanan, MARDI menunjukkan Asid Fenilpropanaoik, Asid Protocatechuik dan Asid 4-hidroksifenilasetik adalah di antara bahan utama yang telah berjaya dikenalpasti terkandung di dalam madu kelulut. Selain itu juga, pengambilan madu kelulut juga dapat membantu seseorang untuk kekal bertenaga sepanjang hari selain meningkatkan metabolisma tubuh

Secara ringkasnya, Madu kelulut asli teruji dan disahkan mampu mencegah dan merawat 20 penyakit ini:

1. Mencegah serangan strok
2. meningkatkan daya tahan tubuh
3. Melancarkan peredaran darah
4. Memperkuatkan fungsi otak
5. Meningkatkan pengeluaran hormon
6. mengendurkan urat-urat yang tegang
7. memperbaiki sel tubuh yang rosak
8. Menghilangkan rasa letih
9. Meningkatkan metabolisma badan
10. boleh dinikmati pesakit diabetis
11. Meningkatkan kecerdasan anak
12. Membantu masa penyembuhan selepas pembedahan
13. Mencegah dan mengawal sel kenser
14. Membantu penyembuhan luka diabetes
15. Mengurangkan resedung
16. Merawat batuk, selesema dan sakit kerongkong
17. Mengurangkan lelah/asma
18. Melancarkan penafasan
19. Merendahkan tahap kandungan gula dalam darah
20. Membantu menurunkan tahap tekanan darah
21. Mencegah pembentukan batu karang

Menyembuhkan luka dan kesan terbakar (disebabkan api atau air panas)
Sapukan madu kelulut di tempat yang terbakar atau luka. Madu bertindak sebagai antiseptik yang amat mujarab

Melegakan sakit tekak dan batuk
Ambil campuran air limau nipis/lemon suam dan campurkan sesudu madu

Membasmi parasit
Campurkan air, cuka dan madu dalam jumlah yang sama untuk ketiga-tiga bahan. Minum campuran tersebut, ia mampu mencegah parasit di dalam sistem perkumuhan

Melembutkan kulit
Sapu madu kelulut pada bahagian kulit yang kering seperti siku dan biarkan dalam tempoh 30 minit sebelum dibilas bersih

Pelembut rambut
Madu adalah pelembut rambut yang asli. Campurkan 1 sudu teh kedalam shampu yang biasa digunakan dan basuh kepala seperti biasa atau boleh campurkan madu kelulut dengan minyak zaitun. Kemudian ia disapukan pada rambut dan dibiarkan 30 minit sebelum dibilas

Bahan untuk mandi bunga
Bancuh 2 sudu makanan madu bersama dengan 1 cawan air suam. Selepas 10 minit, apabila madu sudah larut sepenuhnya, tuangkan ke dalam air takungan mandi bersama beberapa titik minyak pati lavender

Menghilangkan jerawat
Lumur sedikit madu pada jerawat dan tutup dengan band aid. Biarkan 30 minit selepas itu di buka dan basuh bersih

Sumber; https://www.kelulutborneo.com


Tak Susah Tanam Sengkuang Dalam Pasu. Ini Langkah Yang Perlu Anda Lakukan

Sengkuang atau jicama adalah nama tanaman di mana akarnya membesar sebagai isi yang dimakan, isinya berwarna putih serta jenis pokok menjalar.

Ia mempunyai daun separa bulat berwarna hijau dan mempunyai buah memanjang. Kebiasaannya pokok sengkuang dibiakkan melalui biji benih. Nama saintifik bagi sengkuang ialah pachyrhizus erosus yang berasal dari negara China.

Untuk menghasilkan ubi sengkuang yang besar dan banyak, ia perlu di tanam di atas batas. Namun, sengkuang juga boleh ditanam di dalam pasu melalui langkah-langkah berikut

Bahan-bahan:

Cara-cara:

1. Pilih benih sengkuang yang sihat untuk disemai. Sebelum ditanam benih sengkuang direndam terlebih dahulu ke dalam air semalaman.

2. Sediakan media tanaman ke dalam pasu hingga penuh.

3. Buat lubang sedalam kira-kira satu inci setengah.

4. Masukkan sebiji sengkuang yang telah direndam semalaman ke dalam lubang. Satu pasu untuk satu benih sengkuang. Ini bertujuan agar tidak ada persaingan dan akar sengkuang bebas bergerak.

5. Timbus lubang dengan tanah dan siram dengan air secukupnya.

6. Letak pasu di bawah naungan dan jangan lupa menyiram dengan air secukupnya agar tanah sentiasa lembap. Benih sengkuang mulai bercambah setelah 5 hingga 14 hari disemai. Ia mengikut kadar kelembapan tanah. Namun jika tanah terlalu basah pula benih sengkuang akan berkulat dan mati.

7. Jaga anak pokok sengkuang seperti menjaga sayuran lain.

Bila kah waktu sesuai untuk di tuai?

kebiasaannya, sengkuang akan berisi dalam tempoh 6 bulan. Pun begitu ada beberapa faktor lain yang perlu diperhatikan.Bukan saiz pokok menjadi ukuran kepada isi ubi sengkuang. Apa yang perlu diperhatikan adalah berapa besar dasar urat kayu pokok yang bercantum dengan ubi di bawah itu. Kalau pokok nya asyik nak berbunga, kebarangkalian pokok sengkuang tersebut tak fokus membesarkan ubi tapi banyak menggunakan tenaga nya untuk menghasilkan bunga dan kacang sahaja.

Kalau kacangnya boleh makan tak apa, tapi beracun so please do not eat the beans. Jadi kalau pokoknya mengeluarkan pucuk bunga pangkas sahaja bahagian tersebut. Kalau nak simpan benih satu pokok sahaja dah memadai. Jangan pandang rendah pokok sengkuang yang nampak sahaja kecil tapi ianya sebenarnya menghasilkan ubi yang besar berbanding dengan yang menjalar tinggi dan berbunga lebat.

Sumber:tanomkinotuan.blogspot.com / kebunbahagiabersama.blogspot.my

Kesempurnaan sesebuah water feature itu tidak hanya bergantung kepada kecantikan struktur binaannya sahaja. Aspek-aspek penting seperti keselamatan rekaan kolam, material yang digunakan berserta kos untuk pembinaan harus diambil kira sejajar dengan penekanan untuk membentuk rekaan water feature yang lebih menarik dan  praktikal. Memahami keperluan itu, LAMAN Impiana menggariskan beberapa panduan dan tip yang boleh anda ikuti;

Pernah nampak tak pada batang atau dahan pokok ada macam sisik kecil-kecil. Nampak macam serangga, tapi bila usik langsung tak bergerak. Bila di cabut atau kopek, macam cengkerang yang berair. Sebenarnya, itu adalah serangga perosk yang dipanggil coccit scale atau serangga teritip. Serangga kecil ini berasal dariapda keluarga Hemiptera. Terdapat kira-kira 8,000 spesies serangga teritip di dunia.

Serangga teritip ini kebiasaanya duduk di bahagian batang atau dahan dan akan menghisap sel-sel tisu dari pokok. Selain itu juga, untuk jenis tanaman tertentu serangga penghisap ini akan menjadikan buah atau daun sebagai habitat. Serangga ini menjadikan kawasan yang tersembunyi dan tidak terdedah keapda terik matahari sebagai habitat. Fizikalnya, mempunyai cengkerang untuk melindungi dari panas dah hujan.

Selepas menghisap sel-sel tanaman, serangga ini akan menghasikan cecair yang manis. Sebab itu, jika nada perasan semut akan ada dickawasan yang mempunyai koloni serangga teritip ini. Bila sel-sel tisu dari batang atau daun disedut, ia akan menyababkan masalah mejor kapada tanaman terutamanya dalam proses fotosentesis.

Tiada rawatan khas yang ditetapkan untuk merawat tanaman yang diserang serangga teritip. Kebiasaanya, anda perlu ekrap memerhatikan tanaman. Jika kehadiran serangga ini dikesan, segara ambil tisu atau kain yang bersih dan lap bahagian yang dijangkiti. Tak perlu khuatir, serangga ini mempunyai kadar pembiakkan yang sangat perlahan. Selain itu juga, rawatan organik terbaik untuk serangga teritip adalah dengan menggunakan minyak daun semambu. Sembur atau sapukan minyak semambu pada koloni serangga teritip. Ia akan mati dan tertanggal sendiri.

Siapa kata pokok anggur tidak sesuai ditanam dalam iklim Malaysia. Dah banyak ladang anggur telah berjaya diusahakan, namun kurang nye pendedahan dan pendekatan keran aia masih berskala kecil. Hakikatnya, tanaman ini lebih cepat dan mudah berbuah di dalam iklim Malaysia jika dibandingkan dari negara-negara sejuk yang mempunyai ladang anggur yang luas terbentang.

Tak ada isu buah tak jadi, buah tak manis kerana pokok anggur sama seperti tanaman yang lain yang memerlukan pembajaan dan penyelenggaraan. Akan tetapi, teknik nya sedikit berbeza. Untuk anggur berbuah lebat, ada bajanya. Bila dah berbuah, nak bagi hasilnya manis pun ada baja khasnya.

Ramai yang pm tanya..jadi sini saya kongsi lebih detail..bagi yang takde tempat boleh la cuba..yang dah otai mungkin dah lama buat…tak kisah la yang penting kita boleh layan hobi walaupun ruang kawasan rumah terhad…simple tak payah nak pk green house…letak kaki lima rumah pun boleh..
Ini sebagai asas je..masa proses membuat tu nanti akan ada idea yg datang mungkin boleh buat lebih kemas dan cantik

1.Tong sampah
2.Batang paip putih buat wiring @ boleh guna batang paip 1/2 inchi( pilih yg mana rasa sesuai)
3.Cable tight
4.Dawai(beli kat hardware timbang kilo ..sy beli yang guna utk pagar chain link kira tebal gak la
5.Drill tu buat tebuk lubang je

1.Size yang sesuai
2.Harga murah Rm13 je
3.Tahan lasak
4 Mudah pengurusan..ada tangkai bawah tu nak angkut letak mana2 pun boleh..pecah kita beli baru lapis je

1. Tebuk lubang bawah untuk buang air lebih..tepi sy tebuk untuk ikat batang pvc je

2. Ikat batang paip tu dengan cable tight atas bawah

3. Potong dawai dan dan bentukkan menjadi gegelung bulat. dawai tu kalau tak nak turun naik tebuk lubang batang paip ikat dengan cable tight..kalau susah ikat terus je

Kebiasaanya saya guna Topsoil+ sekam bakar+sekam mentah+ baja organik( najis kambing dan sewaktu dgn organik. kalau nak bagi ringan banyakkan sekam …tapi medium cepat kering. boleh tambah cocopeat sikit untuk bagi kelembapan lebih lama kalau tanya nisbah Asasnya 2:1:1


KE TALI GANTUNG SUDAHNYA…

Jangan panik! Yang digantung adalah lampu ruang. Dahulu lampu seumpama ini dilihat tiada apa yang istimewa. Cukup sekadar lampu gantung yang memberi cahaya kepada ruang. Malah adakala terendak pun tiada cukup sekadar mentol. Manakala bagi yang mempunyai cita rasa barat(pada ketika itu), pasti mempunyai inisiatif mencari bekas hiasan atau terendak lampu untuk ruang kediaman. Itu pun tidak ramai yang mempunyai kesedaran seumpama ini. Lampu hanyalah lampu. Itu sahaja….

Namun kini ramai di kalangan kita sedar, pencahayaan itu penting. Bekas dan persembahan lampu juga penting dan ada di antara lampu ini berinspirasikan rekaan lampu-lampu lama di masa lalu. Malah kehadiran lampu gantung di ruang kediaman bukan sahaja atas dasar menerangi ruang dengan lebih fokus, juga membentangkan keselesaan untuk mata dan memberi suasana santai serta elegan.

Pereka melihatnya sebagai satu ruang yang boleh diperbaiki juga diperkembangkan. Daripada rekaan ringkas, seperti terendak menjadi pelbagai bentuk dan tekstur. Malah pereka mengambil pelbagai inspirasi dari sekitar alam. menjadikan lampu ini begitu istimewa dan menjadi tumpuan di dalam kediaman. Umpama barang kemas dalam sebuah ruang. Kesan sinar yang dihasilkan juga pelbagai ragam. Pilihlah sebuah atau segugus yang mana kini rekaan lampu gantung begitu berani menampilkan lampun gantung bentuk sekumpulan atau tiga serangkai menjadi keunikan pada rumah anda. Apa yang penting pilihlah rekaan dan warna yang sesuai dengan konsep keseluruhan kediaman. SIMPLE-SIMPLE JE DI IMPIANA.

Hasil seni kreatif anak muda ini memang tidak dapat disangkal. Juara Pereka Muda Milik Pelajar UIAM & City University Of Malaysia (AYDA). IMPIANA ingin mengambil kesempatan untuk mengucapkan tahniah kepada kedua pelajar yang mempunyai bakat menzahirkan sebuah rekaan terbaik.

Muhammad Afzal Hasmi dari kategori Seni Bina dan Amirah Afiqah Abdullah dari kategori Reka Bentuk Dalaman, diumumkan sebagai pemenang emas Anugerah Pereka Muda Asia 2021 (AYDA) ke-14 untuk kedua-dua kategori berkenaan.

Pengumuman itu dibuat pada majlis kemuncak anugerah yang disiarkan secara maya baru-baru ini.

Anugerah AYDA 2021 dianjurkan oleh Nippon Paint Malaysia bersama rakan kerjasama syarikat IJM Land Berhad. Sebanyak 1,276 penyertaan diterima dari kedua-dua kategori Seni Bina dan Reka Bentuk Dalaman pada tahun ini.

AYDA 2021 bertemakan ‘FORWARD: Amplifying Empathy Through Design’ dan mencabar generasi pereka muda untuk melangkaui batasan reka bentuk di luar ruang satu dimensi.

Ia juga menilai permintaan pelanggan yang kian berubah menurut zaman di samping mengambil kira kemampanan dan penjagaan alam sekitar.

Pengarah Urusan Kumpulan Nippon Paint Malaysia, Yaw Seng Heng, berkata reka bentuk pada masa kini perlu menerokai pemahaman emosi pada tahap yang kian meningkat.

“Pereka seni bina dan reka bentuk dalaman bukan sahaja perlu meningkatkan nilai komersial rekaan mereka tetapi juga memelihara alam semula jadi dan memahami emosi manusia.

“Pemenang kami berjaya menyampaikan objektif tema di dalam rekaan mereka dengan penyelesaian reka bentuk yang berkesedaran dan merangkumi kemampanan serta mangambil kira faktor sosial dan emosi,” katanya.

Muhammad Afzal dari Universiti Islam Antarabangsa Malaysia dianugerahkan pemenang emas bagi kategori Seni Bina dengan projeknya yang bertajuk `Pusat Komuniti Sejahtera’.

Rekaan seni binanya mempunyai kemudahan yang inovatif dan bertujuan memperkasakan keusahawanan tempatan agar rezeki mata pencarian dan keperluan sosial rakyat dapat dikekalkan pada `norma baharu’ demi mencapai komuniti sosio ekonomi yang harmoni dan berdaya tahan.

Manakala Amirah Afiqah dari City University Malaysia muncul sebagai pemenang emas untuk kategori Reka Bentuk Dalaman dengan projeknya yang bertajuk ‘Bakau’.

Rekaan ini berikhtiar membangunkan hab pertanian dengan pelbagai aktiviti harian seperti komersial, sosial, pendidikan dan pusat pemeliharaan agar manusia dapat hidup di alam sekitar ekosistem kehutanan paya bakau yang mampan.

Kedua-dua pemenang membawa hasil rekaan mereka dan mewakili Malaysia ke pusingan akhir di peringkat antarabangsa di mana mereka akan bersaing dengan barisan pemenang emas dari 16 negara yang lain.

Pemenang hadiah utama untuk kedua-dua kategori tersebut berpeluang menghadiri program Design Discovery selama enam minggu yang dibiayai penuh pada tahun 2022 di Universiti Harvard Graduate School of Design di Boston, Amerika Syarikat dan bernilai ASD10,000.

Pengarah Urusan IJM Land Berhad, Dato’ Edward Chong, pula berkata reka bentuk pemenang anugerah adalah penuh dengan pembaharuan.

“Kami percaya usaha kerjasama syarikat kami dengan AYDA dapat terus menggalakkan pelajar Seni Bina dan Reka Bentuk Dalaman untuk cemerlang dan memperkasakan kebolehan mereka sebagai pemangkin yang boleh mempengaruhi persekitaran masa hadapan.

“Sudah lapan tahun kami bekerjasam dengan AYDA. Ia adalah satu perjalanan yang sungguh hebat dan kami berharap dapat terus menjalinkan kerjasama ini bersama AYDA,” katanya.

Ini adalah tahun kedua pertandingan AYDA dikendalikan secara maya oleh kerana COVID-19.

Bilik tidur adalah tempat kita beristirehat daripada penat menempuhi segala cabaran realiti atau dunia setiap hari. Tapi, tidur juga perlu menatap sesuatu yang tenang dan boleh menyebabkan anda sentiasa tidur lena. Oleh kerana, saya mencadangkan untuk anda, menghiasai dinding di dalam bilik tidur itu supaya ia dapat memberi energi yang positif untuk anda senang untuk tidur lena setiap. Kini, saya memulakan tentang beberapa idea untuk anda menghiasi dinding bilik tidur.

LUKISAN

Lukisan dapat memberi satu aura atau energi yang positif dan lukisan juga adalah salah satu hiasan bilik tidur yang sangat popular. Ini kerana, lukisan dapat menenangkan seseorang yang memandang lukisan tersebut dan apabila mereka berasa tenang, ia membuat mereka mengantuk dan terus lancar untuk tidur.

POTRAIT ATAU GAMBAR

Potrait dan lukisan ini sama sahaja fungsinya kepada bilik tidur kerana ia dapat memberi satu rasa yang tenang. Cuma, portrait ini ia lebih merasakan realiti atau wujud kerana gambar yang diletakkan itu berkemungkinan adalah gambar anda bersama pasangan anda sedang bergembira, gambar dengan keluarga yang penuh kesenyuman atau gambar-gambar semasa hari perkahwinan. Ini kerana, gambar-gambar seperti itu dapat memberi efek yang selesa kepada diri dan mudah untuk anda merasa tenang. Maka, bila sudah tenang fikiran, anda akan rasa sangat mengantuk dan dalam sekelip mata, anda akan terus tidur.

PELEKAT DINDING

Pelekat dinding juga adalah kaedah terbaik untuk menghiasi ruang tanpa mengecatnya. Ia boleh mengubah mana-mana persekitaran, dan ia juga mudah untuk dialih keluar dan diganti jika anda ingin mengubah keadaan semula. Tapi, pastikan pelekat dinding yang digunakan, mempunyai imej yang positif atau perkara-perkara yang dapat memberikan diri anda selesa dan tenang.

Secara kesimpulannya, untuk tidur, kita seharusnya dalam keadaan yang tenang dan selesa. Jikalau permikiran anda serabut semasa hendak tidur, ia boleh membuatkan sukar untuk tidur dan boleh mengakibatkan insomnia.

Kedesaan Inggeris, yang sebenarnya sangat menitikkan keselesaan. Sederhana tetapi masih ada elemen gahnya. SUasana kedesaan tidaklah semestinya penuh dengan bunga-bungaan. Tetapi mesti ada barang sejambak dua sebagai penyeri suasana. Tetapi elemen seperti anyaman, perabot yang ringkas dan sederhana, gambar-gambar lama mahu pun lukisan pemandangan landskap desa Inggeris pastinya membantu.

Jika membuat tema suai padan, elakkan memilih gaya yang sangat bertentangan dengan tema kedesaan Inggeris. Sofa moden, nusantara, oriental semua tidak sesuai dengan tema ini. Anda boleh mencari sofa Inggeris atau kontemporari dengan elemen kaki kayu sebagai teras. Manakala bunga biarlah nampak semula jadi dan tidak terlalu sesak

Elemen vintage juga sesuai disuai padan tetapi jika boleh jangan terlalu banyak. Begtu juga dengan pop art kerana kita perlu faham, bila menyebut desa, banyak barangan lama diabadikan di kediaman tanda nilai sentimental. Warna pastel dan semula jadi sudah cukup untuk memberi suasana ruang nampak santai dan selesa. Apa yang paling penting ruang tidak terlalu sesak dan memberi rasa senang bila berada di dalamnya. Simple-simple je di IMPIANA.